《答蔡子木初秋约游之作》
明代·皇甫汸

官闲似与病相宜，朝谒俱无起独迟。
禁苑蝉声移物候，空山木叶报君知。
薄游丘壑何尝废，雅与琴书每自随。
闻说潘生归骑省，却因词赋动秋思。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。